Naujikų koplyčia
55°47′37″š. pl. 24°29′56″r. ilg.﻿ / ﻿55.793691°š. pl. 24.498925°r. ilg.﻿ / 55.793691; 24.498925 Naujikų koplyčia – veikianti koplyčia Naujikų kaime, Karsakiškio seniūnijoje, Panevėžio rajone, 10 km į rytus nuo Panevėžio. Medinė koplyčia stūkso kaimo kapinėse, supamose atvirų laukų, 100 m į šiaurę nuo kelio  122  Daugpilis–Kupiškis–Panevėžys . Koplyčia suremontuota, priklauso Karsakiškio Nukryžiuotojo Jėzaus parapijai. Švenčiami Šv. Kryžiaus Išaukštinimo atlaidai. 2019 m. vietos verslininko lėšomis uždengtas naujas stogas. Koplyčia pastatyta 1886 m. Ji medinė, liaudies architektūros formų, stačiakampio plano, su apside, šonine zakristija. Priekiniu fasadu atgręžta į šiaurės rytų pusę. Ant priekinio stogo kraigo iškilęs varpinės bokštelis su geležiniu kryžiumi. Koplyčia vienanavė, su choro balkonu, interjere vyrauja dailylenčių apkala. Įrengtas altorius.